**Skólanefndarfundur 20. maí 2021**

**haldinn í sal FVA kl. 16-17.20**

Mættir: Steinunn Inga Óttarsdóttir skólameistari, Dröfn Viðarsdóttir aðstoðarskólameistari, Guðrún Lind Gísladdóttir fjármálastjóri, Dröfn Guðmundsdóttir fulltrúi kennara, Helga Kristín Björgólfsdóttir, Þórdís Þórisdóttir, Ingþór Bergman Þórhallsson, Viktor Elvar Viktoarsson, Ellert Jón Björnsson, Helgi Rafn Bergþórsson fullrúi nemandi.

**Dagskrá fundarins**

Niðurstaða fjárhagsársins

Gjaldskrá FVA

Ársskýrsla

Innritun á haustönn 2021

Húsnæðismál

Skipurit

Skólareglur, heimavistarreglur

Önnur mál

Steinunn Inga sett fundinn og fór yfir dagskrá fundarins.

**Niðurstaða fjárhagsársins**

Guðrún Lind fjármálastjóri fór yfir helstu tölur í ársreikningi FVA fyrir árið 2020. Árið 2020 var að mörgu leyti ólíkt hefðbundnu ári vegna covid. Meðal annars var tap á mötuneyti vegan lokana. Ýmis rekstarkostnaður lækkaði vegna lokana en aukin tækjakaup m.a. vegna heimavinnu starfsmanna. Nemendafélagið fékk styrk vega uppsetningar leikrits sem ekki tókst sýna fyrir árhorfendur. Skólinn fékk styrk vegna covid í janúar 2021 en hann var tekinn til baka og settur í varasjóð viku síðar. Hagnaður ársins var rúmlega níu hundruð þúsund.

Ársreikningarnir voru ræddir og þá m.a. covid styrkur sem kom í janúar. Rætt um hvernig starfssemi skólans var í covid. Steinunn Inga sagði frá nýjum lögum um vinnustaðanám, þau fela í sér aukinn kostnað. Það er verkefni sem ekki er ljóst hvernig verður fjármagnað.

**Gjaldskrá FVA**

Guðrún Lind fór yfir tillögu um nýja gjaldskrá. Lagt er til að heimavistargjöld verði hækkuð. Lagt er til að heimavistagjöldin verða hækkuð um 5000 kr. á mánuði í tvíbýli og 6000 kr. á mánuði í einbýli.

Tillagan var samþykkt.

**Ársskýrsla**

Steinunn Inga kynnti ársskýrsluna fyrir árið 2020. Hún hefur verið send til ráðuneytis. Steinunn Inga fór yfir helstu aðtriði skýrslunnar.

Steinunn sagði einnig frá fundi með ráðuneytisstjóra MMR og mannauðsstjóra í framhaldi af stjórnendamati. Þar voru kynntar niðurstöður stjórnendamatsins auk þess sem ársskýrsla var skoðuð. Mikil ánægja með niðurstöður matsins og stórt stökk í SFR könnun. Á fundinum sagði Steinunn Inga frá áhyggjum sínum varðandi þung nemendamál á heimavist.

Sagt var frá samvinnu skólans við Símenntun, Stóriðjuskólann og Nýsköpunarsetur á Breiðinni.

**Innritun á haustönn 2021**

Dröfn V. fór yfir helstu tölur í forinnritun. Alls hafa 174 nemendur sótt um í dag. Af þeim eru 116 nemendur sem eru að útskrifast úr grunnskóla nú í vor. 17 aðrir nemendur undir 22 ára hafa sótt um og 41 eldir nemendur sem hafa sótt um dreifnám.

**Húsnæðismál**

Dröfn V. fór yfir þær framkvæmdir sem hafa verið á húsnæði skólans og þær framkvæmdir sem væntanlegar eru á næstunni. Einnig var sagt frá því að 9. og 10. bekkur í Grundaskóla er nú með aðsetur í húsnæði skólans en hafa því miður of fáar stofur og þröngt er á þingi hjá þeim.

**Skipurit**

Steinunn Inga sýndi fundinum tillögu að nýju skipuriti.

Skipuritið var samþykkt og verður birt á vef skólans.

**Skólareglur, heimavistarreglur**

Farið var yfir tillögur að breytingum á heimavistareglum.

Umræða um skilgreiningu um aðstandanda sem þykir gott að hafa tilgreindan vegna lögráða nemenda.

**Önnur mál**

Steinunn Inga sýndi fundarmönnum tillögu að skóladagatali fyrir næsta skólaár sem verður lagt fyrir á næsta kennarafundi. Þar er breyting á námsmatsdögum lögð til, haustfrí og vorfrí.

Viktor Elvar spyr hvernig gengur að ráða í þær stöður sem verið er að auglýsa. Steinunn Inga sagði frá umsóknum sem komnar eru.

Steinunn Inga sagði frá námskeiði um félagsmál fyrir nýja stjórn NFFA sem tekur við í haust, sem Akraneskaupstaður stendur fyrir.

Helgi Rafn, nýr formaður nemendafélagsins kynnti sig og þá var rætt um forvarnarstarf starf næsta vetur, m.a. þar sem grunnskólanemendur verða í skólanum næsta vetur. Hann nefndi möguleika grunnskólanemenda að stunda nám í einstaka áföngum í FVA hvort nemendur Grundaskóla nyti forgangs. Svo er ekki, allir grunnskólanemendur mega taka áfanga í FVA.

Steinunn Inga sagði frá væntanlegri vorferð starfsmanna í vor.

Fundi slitið 17.20,

Dröfn Viðarsdóttir

Fundarritari